
PËR DISA NDRYSHIME NË VENDIMIN NR.56, DATË 27.2.1992 TË KËSHILLIT TË MINISTRAVE “PËR TRAJTIMIN ME PAGË DHE SHTESA MBI PAGË TË USHTARAKËVE TË SHËRBIMIT INFORMATIV KOMBËTAR”, TË NDRYSHUAR

Në mbështetje të nenit 100 të Kushtetutës, të shkronjave “ç” e “dh” të nenit 5/1  të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të nenit 7 të ligjit nr.9165, datë 23.12.2003 “Për Buxhetin e Shtetit, të vitit 2004”, me propozimin e Ministrit të Shtetit për Koordinimin dhe të Ministrit të Financave, Këshilli i Ministrave

VENDOSI:

1. Në vendimin nr.56, datë 27.2.1992 të Këshillit të Ministrave,  të ndryshuar, të bëhen këto ndryshime:
a) Paragrafi i parë i pikës 1, ndryshohet si më poshtë vijon:
“Numri i klasave dhe madhësia e pagës bazë mujore, për çdo klasë (së bashku me kompensimin e shpenzimeve nga rritja e çmimeve të bukës dhe të disa artikujve ushqimorë për vetë të punësuarin), për punonjësit e Shërbimit Informativ të Shtetit, janë përkatësisht sipas Lidhjes nr.1, “Paga bazë sipas klasave për punonjësit e Shërbimit Informativ të Shtetit”, që i bashkëlidhet këtij vendimi dhe është pjesë përbërëse e tij.
Niveli më i ulët i pagës (Klasa I) bëhet 10 800 (dhjetë mijë e tetëqind) lekë në muaj, ndërsa niveli më i lartë  (Drejtor drejtorie në bazë, zëvendësdrejtor drejtorie në aparatin qendror dhe në Drejtorinë e Tiranës, Klasa XII), bëhet  38 500 (tridhjetë e tetë mijë e pesëqind) lekë në muaj.”.
b) Paragrafi i dytë i pikës 1, ndryshohet si më poshtë vijon:
“Drejtori i Departamentit të Administratës Publike dhe drejtori i Shërbimit Informativ të Shtetit përcaktojnë klasën përkatëse të pagës, për çdo pozicion pune, për punonjësit e Shërbimit Informativ të Shtetit, në varësi të vendit të punës, nivelit arsimor, vështirësisë në detyrë dhe rrethanave të tjera të kësaj natyre.”.
2. Efektet financiare, që rrjedhin nga zbatimi i këtij vendimi, për vitin 2004, të përballohen nga fondet e miratuara për këtë vit, për paga e sigurime shoqërore, për Shërbimin Informativ të Shtetit.
Ky vendim hyn në fuqi pas botimit në “Fletoren zyrtare” dhe i shtrin efektet nga data 1.7.2004.

KRYEMINISTRI
Fatos  Nano

LIDHJA Nr.1

PAGA BAZE SIPAS KLASAVE PER PUNONJESIT E SHERBIMIT

INFORMATIV TE SHTETIT
Nr Klasa Paga baze
rendor Mujore ne leke

1 I 10800
2. Il 11000
3. Hi 11300
4. vV 11500
5. \ 11700
6. Vi 12000
7. VII 12500
8. Vil 12900
9. IX 13400
10. X 13900
11. Xl 14500
12. Xl 15100
13. Xl 15900
14. XV 17000
15. XV 19000
16. XVI 20000
17. XVIi 21500
18. XVIIi 24000
19. XIX 27000
20. XX 30000
21. XXI 33500

22. XXl 38500




